SPALI ฟุ้งยอดโอน Q1/58 สูงกว่า 4 พันลบ. จ่อเปิดโครงการใหม่ 3 แห่งใน Q2/58
SPALI เผยยอดโอน Q1/58 สูงกว่า 4 พันลบ. โตเท่าตัวจาก Q1/57 เตรียมเปิดตัวคอนโดฯใหม่ 3 โครงการใน Q2/58 มูลค่าราว 6.5 พันลบ. ตั้งเป้ายอดขายราว 7.5 พันลบ.
1 เม.ย. 2558

บริษัท ศุภาลัย จำกัด (มหาชน) หรือ SPALI ระบุว่า บริษัทคาดว่ายอดรับรู้รายได้จากการโอนในช่วงไตรมาส 1/58 จะสูงกว่า 4 พันล้านบาท ซึ่งเติบโตถึงเท่าตัวจากช่วงเดียวกันของปีก่อน ขณะที่ยอดขายทำได้ราว 3.3 พันล้านบาท ต่ำกว่าเป้าหมายที่ 3.4 พันล้านบาทเล็กน้อย เนื่องจากไม่มีการเปิดตัวโครงการใหม่ แต่ในไตรมาส 2/58 จะเปิดตัวคอนโดมิเนียมใหม่ 3 โครงการ รวมมูลค่าโครงการราว 6.5 พันล้านบาท ซึ่งบริษัทตั้งเป้ายอดขายที่ราว 7.5 พันล้านบาท